GREQI- Një 63-vjeçar shqiptar ka humbur jetën në Greqi, pasi u "rrëmbye" nga ujërat e furishme që ka shkaktuar cikloni. Mësohet se ngjarja e rëndë ka ndodhur në Karditsa të Greqisë. 63-vjeçari punonte si fermer në këtë zonë.
Deri më tani numri total i viktimave në këtë shtet ka shkuar në 2, ndërkohë janë zhdukur edhe 2 persona të tjerë.
Mijëra banorë të Greqisë kanë kaluar një natë tmerri, pasi cikloni "Cassilda" ka goditur vendin e tyre. Deri më tani cikloni ka goditur ishujt në detit Jon, Peloponezin Perëndimor, Thesalia-n dhe Karditsa-n dhe ka shkaktuar edhe viktima. Shumë qytete janë nën ujë, ndërkohë që dëmet materiale janë të shumta.
J.V/Dosja.al